پُرامن افغانستان خطے کے ممالک کے لئے اہم ہے

پاکستان کے وزیر اعظم عمران خان نے کہا ہے کہ پاکستان اور خطے کے لیے پُرامن اور مستحکم افغانستان بہت ضروری ہے۔

خبر کا کوڈ: 5001

تاریخ: 01 September 2021 - 17:18

مقدس دفاع نیوز ایجنسی نے جنگ کے حوالے سے نقل کیا ہے کہ پاکستان کے وزیر اعظم عمران خان نے کہا ہے کہ پاکستان اور خطے کے لیے پُرامن اور مستحکم افغانستان بہت ضروری ہے۔ پاکستان کے وزیر اعظم عمران خان اور پاکستانی آرمی چیف جنرل قمر جاوید باجوہ سے جرمنی کے وزیر خارجہ نے ملاقات کی۔

جس میں افغانستان سمیت خطے کی سکیورٹی صورتحال اور پاک جرمن دو طرفہ تعلقات کے حوالے سے تبادلہ خیال کیا گیا۔

اس سے پہلے وزیر خارجہ شاہ محمود قریشی نے جرمن ہم منصب کے ساتھ مشترکہ پریس کانفرنس میں کہا کہ پاکستان نے افغانستان کے ساتھ اپنی سرحدیں کھلی رکھی ہیں اور تجارت کا سلسلہ بھی جاری ہے۔